كلمات اغنية القانون مكتوبه
يحجون بالموزين عني
يضيفولي ما خذو مني
يشوفوني اضحك ولا جني
ذنبي لان مو فارغ الهم
يردوني انزل مستواهم
اتخبلو مدري شجاهم
يخلوني كوه معاهم
وانه بعيد هواي عنهم
مو بالحجي الموزين تتغير الصوره
الدنيا مسرح جاد كلمن واله دوره
اي ما يرتاح كلمن عايش وميت ضميره
لو شيصير هم ينكشف بالحلقه الاخيره
هوه الليل لو مو ليل محد غمض عيونه
هذا انه مثل قانون ما كدرو يغيرونه
مو سهله اجت وياي صعبه
ضيم وتعب وايام غربه
اني بشر مكسور قلبه
والمستريح يلوم بيه
اسهر وافكر واخد الراي
مو ضربه الحض كعدت وياي
ماخذهه واني افخر بيمناي
بس ربي متفضل عليه
يوصلني كال فلان وفلان ما راضي
واتعوذ الشيطان من الحجي الفاضي
اي انه انسان عايش ويه روحه وذكرياته
ما محتاج اجامل بشر حتي اطلب رضاته
الواكف علي القمه يشوف مو مثل اليشوفونه
فرق بين الاثنين هواي بس ركزو تعرفونه
ما اسمع شما وصلولي
الي وفو والما وفولي
عندي ابو وام يندعولي
وبجالهم ضليت عالي
اعرف شريد وين حدي
لو عاش قلبي بحلم وردي
بالحضه عقلي يصير ضدي
كلي انتبه خليك غالي
مو كاعد ومرتاح واحجي بانانيه
بس والله يا هلناس هذا الطبع بيا
اي راحو وين العاشو من كبلكم عل اذيه
ينذكرون لو صارو فعل ماضي خطيه
راح اكتب نصيحه ابيت بس مفتوحه بيبانه
عوف الناس خل تعيش والله الدنيه خلصانه